open-index/open-wikipedia-markdown huggingface dataset:
Nana Agyei Baffour Awuah

**Nana Agyei Baffour Awuah** (wɔwoo no Ayɛwoho 17, 1982) yɛ Ghananyi Lɔɔya na amanyɛnyi a seseiara ɔsom dɛ Manhyia Anaafo Abatowmpasoa a ɔwɔ Esuantse Mantɔw mu hɔn mbrahyɛbaguanyi. Wɔtoow amba maa no wɔ 2024 Ghanafo nyina ambatow wɔ New Patriotic Party (NPP) dzin mu na osii nkan MP a nna ɔyɛ Enyinam Nkadzea Soafo Matthew Opoku Prempeh.
## Abrabɔ ahyɛse na nwomasua
Wɔwoo Baffour Awuah wɔ Achiase, kurow bi a ɔwɔ Esuantse Mantɔw mu wɔ Ghana. ɔkɔ Skuul wɔ Oguaa Osuapɔn na ekyir yi Okosuaa Mbrayɛsɛm wɔ United Kingdom, hɔ na wɔfrɛɛ no baa Loncoln Inn mbrayɛbea.

## Edwumasɛm
Baffour Awuah yɛɛ edwuma dɛ mbrayɛnyi na panyin a ɔka Saekodie Baffour Awuah na Nkaafo, mbrayɛdze a ɔwɔ Nkran.

### Amanyɛsɛm
Ogyinaa NPP hɔnho Manhyia Anaafo Ambatowmpasoa wɔ Ayɛwoho, 2024 mu na onyaa amba no mu ɔha mu nkyekyɛmu 71%. Wɔ Mumu, 2024 Ghanafo Nyina Ambatow mu no, wɔtoow amba yii no mbrahyɛbaguanyi a ɔdze amba bɛyɛ ɔha mu nkyekyɛmu 76.2% wɔ amba krɔngyin no nyinara mu.

## Mboaedze

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Alhassan Sulemana

**Sulemana Alhassan** (wɔwoo no Esusow-Aketseaba 6, 1992) ɔyɛ Ghana ɔmanyɛnyi a ɔsoom dɛ mbrahyɛbaguanyi dze ma Yunyoo Ambatow Mpasua a ɔwɔ Etsifi Boka Mantɔw mu. Ɔka National Democratic Congress (NDC) amanyɛkuw ho.

## N’abrabɔ Ahyɛse Na Nwomasua
Alhassan fi Bankpurugu a ɔwɔ Etsifi Boka Mantɔw mu wɔ Ghana. ɔkɔr skuul wɔ Gushegu Nsɔwdo Skuul na hɔ na owiee no Afrika Anee Nsɔwdo Skuul Abɔdzin Krataa Nsɔhwɛ (WASSCE) wɔ Esusow-Ketseaba 2014 mu. Ekyir yi onyaa Bachelor of Arts degree wɔ Nyimpa ndzɛmba ho ntotoe mu wɔ Valley View Esuapɔn mu wɔ Ɔberɛfɛw 2024 mu.

## N’edwumasɛm
Alhasan gyinaa Yunyoo mbrahyɛbagua egua no wɔ 2024 Ghanafo Nyina Ambatow no wɔ National Democratic Congress amanyɛkuw dzin mu na wɔtoow amba maa no kɔr mbrahyɛbaguafie. Ɔhyɛɛ edwuma ase wɔ Sanda 2025, ɔno bɛyɛɛ ber a odzi kan  a ɔdze kɔr Ghana Mbrahyɛbaguafie.

## Mboaedze
Mahama Tiah Abdul-Kabiru

**Abdul Kabiru Tiah Mahama** (wɔwoo no Fankwa 1, 1988) yɛ Ghana ɔmanyɛnyi na sikasɛm ho ntotoonyi. Ɔyɛ mbrahyɛbaguanyi ma Walewale Ambatow Mpasua a ɔwɔ Etsifi Boka Mantɔw a ɔwɔ Ghana mu. Ogyinaa mu maa New Patriotic Party (NPP) amanyɛkuw no wɔ Ghana Mbrahyɛbaguafie.

## N’abrabɔ Ahyɛse Na Nwomasua
Wɔwoo Mahama wɔ Janga a ɔwɔ Ghana. Ɔgyee no Nsɔwdo Skuul Abɔdzin Krataa wɔ Nalerigu Nsɔwdo Skuul wɔ Afe 2005 mu. Onyaa ne Bachelor of Arts wɔ Sikasɛm ho Ntotoe mu fii University of Professional Studies wɔ afe 2010 mu. Ɔkɛgyee ne masetɛse wɔ Philosophy in Development Studies mu fii dɛm Esuapɔn yi ara mu wɔ afe 2014 mu na Doctor of Philosophy abɔdzin fii Hiroshima Esuapɔn a ɔwɔ Japan na owiee wɔ afe 2018 mu. Ɔsanee nyaa Chattered Economist Abɔdzin Krataa no bi wɔ American Academy of Financial Management mu wɔ afe 2015 mu. Ɔsanee gyee bachelors degree wɔ law ( LLB) mu fii Mountcrest University College wɔ afe 2024 mu.

## Edwumasɛm
Mahama ekitsa dzibew ahorow beberee wɔ nwomasua na aban edwuma ahorow mu. Ɔsoom dɛ nwomanyimnyi na kasamafo dze ma NORSAAC, mbrayɛsɛm kuw na ekyir yi ɔyɛɛ edwuma dɛ nhwehwɛmunyi maa Hiroshima Esuapɔn. Ansaana ɔresan aba Ghana no, ɔsoom dɛ Sikasɛm Ho Fotufo na ekyir yi dɛ Sikasɛm Mpɛnsampɛnsamu Kwankyerɛfo ma Ghana Aban. Afe 2024 Ghanafo nyina amba a wɔtoowee no mu no, odzii nyim ma ɔkɔr Ghana Mbrahyɛbaguafie wɔ New Patriotic Party amanyɛkuw ne dzin mu na osii Walewale Ambatow mpasua no anan mu. Iyi nye  ber a odzi kan a ɔdze kɔr mbrahyɛbaguafie. Seseiara ɔsom wɔ Dawurbɔ na Nkitahodzi beesuomfo na Sikasɛm beesuomfo ho wɔ Mbrahyɛbaguafie.

## N’abrabɔ Mu Nsɛm
Ɔyɛ Nkramonyi.
Fred Kyei Asamoah

**Fred Kyei Asamoah** (wɔwoo no ɔberɛfɛw 19, 1977) ɔyɛ Ghananyi ndurmafo na amanyɛnyi a ɔsom dɛ mbrahyɛbaguanyi ma Ofinso Etsifi Ambatowmpasoa a ɔwɔ Esuantse Mantɔw mu. Osi New Patriotic Party (NPP) ananmu na ɔka mbrahyɛbagua a otsia Akrɔn wɔ Ghana Amambu a otsia Anan no ho.

## Abrabɔ Ahyɛse Na Nwomasua
Fred Kyei yɛ Kristosomnyi na wɔwoo no Memenda, ɔberɛfɛw 19, 1977. Ofi Akumadan a ɔwɔ Esuantse Mantɔw. ɔkɔr Skuul wɔ Kwame Nkrumah University of Science and Technology dɛ ɔrekɛyɛ Bachelor of Pharmacy wɔ afe 2002 mu. Ekyir yi, ɔkɔr Colorado Osuapɔn a ɔwɔ Denver, CO, USA dɛ ɔrekɛyɛ Dokota wɔ ndurma mu wɔ afe 2015 mu. Ekyir yi, ɔkɔr Carolina Etsifi, Pembroke, NC, USA Osuapɔn maa no Masters of Business Administration wɔ afe 2022 mu.

## Edwumasɛm
Asamoah kitsaa dzibew dɛ kwankyerɛfo abadziekyir (ekyir yi Kwankyerɛfo Panyin) Ma Asoɛe a wɔhwɛ Nsaano na Adzepam Nwomasua na ntsetsee do (Technical and Vocational Education and Training. (CTVET).

### Amanyɛsɛm
Sanda, 2024 mu no, Asamoah gyinae na odzii nkonyim wɔ NPP hɔnho ambatow no mu, odzii nkonyim wɔ Augustine Collins Ntim a nna osi egua no do bɛyɛɛ nyimpa a wɔbɔtow no do amba maa Ofinso Etsifi. Ekyir yi, wɔtoow amba yii no dɛ mbrahyɛbaguanyi wɔ 2024 Ghanafo Nyina Ambatow mu.

## Mboaedze

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2025–2029
Muhammad Bawah Braimah

**Alhaji Muhammad Bawah Braimah** yɛ Ghananyi Amanyɛnyi na mbrahyɛbaguanyi wɔ mbrahyɛbagua a otsia Awɔtwe wɔ Ghana Amambu a otsia Anan no mu na ogyinaa mu maa Ejura-Sekyere Odumase Ambatowmpasoa a ɔwɔ Esuantse Mantɔw wɔ National Democratic Congress amanyɛkuw ne dzin mu.

## Abrabɔ Ahyɛse Na Nwomasua
Wɔwoo Braimah ɔberɛfɛw 28, 1959 na ofi Kulungugu a ɔwɔ Etsifi Boka Mantɔw mu wɔ Ghana. Onyaa no Nsɔdo Skuul Nwomasua wɔ Temale Nsɔdo Skuul hɔ na onyaa no GCE ‘O’ level wɔ Obiradzi, 1979 mu. ɔkɔr GIMPA, hɔ na onyaa BSc wɔ Public Administration mu wɔ Obiradzi, 2025. Onyaa no MBA wɔ Management mu wɔ Almond Osuapɔn mu. 

## Edwumasɛm
Braimah yɛɛ Mantɔw NADMO Panyin fir afe 2009 kɛpem 2013 na ekyir yi ɔbɛyɛɛ Aban Krakye dze maa Ejura-Sekyerɛ Odumase Ambatowmpasoa no fir afe 2013 kɛpem 2016 mu. ɔyɛ Ntotoonyi Kwankyerɛfo dze ma Mubabra Edwumakuw a ɔwɔ Ejura.

## Amanyɛsɛm
Braimah ka National Democratic Cong amanyɛkuw noho na mbrahyɛbaguanyi dze ma Ejura Sekyerɛdumase Ambatowmpasoa a ɔwɔ Esuantse Mantɔw mu wɔ Ghana. Afe 2016 mu wɔ Ghanafo Nyina Ambatow mu no, Braimah dze amba 23,277 dzii nkonyim wɔ NPP nyimpa a ogyinaa a ne dzin dze, Mohammed Salish Bamba a onyaa amba 21,795. Nyimpa a ogyinaa maa CPP a ne dzin nye, Abdalla Mahawan Sani so nyaa amba 138 na Nyimapa a ogyinaa maa PNC a wɔfrɛ no Laari Samuel so nyaa amba 83. Wɔ 2020 Ghanafo Nyina Ambatow mu no, ɔsan dzii nkonyim wɔ mbrahyɛbagua egua no na ɔdze amba 30,056 ber a NPP nyimpa Mohammed Salisu Bamba nyaa amba 25,009. CPP nyimpa a wɔfrɛ no Adams Hussein nyaa amba 119 ber a PNC nyimpa  wɔfrɛ no, Laari Samuel so nyaa amba 53.

### Beesuom Ahorow
Braimah ka Amansan Fotow beesuom ho na afei, ɔsan ka Ahobambɔ ho beesuom ho.

## N’abrabɔ Mu Nsɛm
Braimah yɛ Nkramonyi.

## Enyimnyamhyɛ
Mbaabun a wɔwɔ Ejura hyɛɛ Braimah enyimnyam wɔ no mbɔdzɛmbɔ wɔ nwomasua ho wɔ kurow no mu.
Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Kwaku Kwarteng

**Kwaku Agyemang Kwarteng** (wɔwoo no Kwakwar 12, 1969)  ɔyɛ Ghananyi civil engineer, economist na mbrahyɛbaguanyi. ɔayɛ  mbrahyɛbaguanyi ama Obuase Anee Ambatowmpasoa a ɔwɔ Esuantse Mantɔw mu wɔ Ghana no mpɛn ebien. ɔyɛ Ghana amanyɛkuw New Patriotic Party kuw ba na ɔsoafo abadziekyir a ɔhwɛ sika do.

## Abrabɔ

### Abrabɔ Ahyɛse
Wɔwoo Kwarteng wɔ Kwakwar 12, 1969 wɔ Kokofu a ɔwɔ Esuantse Mantɔw mu wɔ Ghana. ɔkɔr Skuul wɔ Kwame Nkrumah University of Science and Technology a ɔwɔ Kumase, hɔ na onyaa Bachelor of Science degree wɔ civil engineering mu wɔ afe 1996 mu. Ekyir yi onyaa Master of Science wɔ civil engineering mu bio wɔ dɛm Osuapɔn noara mu wɔ afe 2013 mu. ɔsan kitsa M.A wɔ Economic Policy Management Mu fir Ghana Osuapɔn wɔ afe 2009 mu.

### Edwumasɛm
Kwaku Kwarteng n’edwuma pii noara wɔ amanyɛsɛm mu. ɔsoom dɛ Ghana Aban ne kasamafo wɔ sikasɛm ho fir afe 2006 kɛpemm 2009. Ber a John Agyekum Kuffour n’amambu fir Aban mu wɔ 2009 mu no, ɔbɛyɛɛ New Patriotic Party amanyɛkuw no hɔn dwumadzi ho afotunyi fir afe 2010 kɛpemm 2013 mu.

Afe 2011 mu no wɔwoo amba maa no dɛ New Patriotic Party amanyɛkuw no hɔn nyimpa a ogyinaa mbrahyɛbagua a ɔatsew no fofor a ɔyɛ Obuase Anee Ambatowmpasoa. Wɔ 2012 Ghanafo nyina ambatow mu no, ogyinaa tsia John Alexander Ackon a ofi National Democratic Congress mu, Abubakar Sadick Iddris a ofi Progressive People’s Party mu, Ayishetu Tahiru a ofi National Democratic Party mu, Mohammed Issifu a ofi People’s National Convention mu na Isaac Fordjour a ogyinaa kwantsenkor. Kwarteng nyaa amba 31,101 fir amba krɔngyin 48,254 a wɔtoow nyinara mu a ɔkyerɛ wɔ ɔha mu nkyekyɛmu 64.45% wɔ amba a wɔtoow nyina mu. Ber a ɔwɔ mbrahyɛbaguafie no, ɔsom wɔ beesuom Ahorow do bi nye; Nkitsahodzi beesuom na Ohia Ntsewdo Akwan Beesuom.

Wɔ afe 2017 mu no, ɔMampanyin Nana Akuffo-Addo paw Kwarteng na Charles Adu Boahen dɛ wɔmbɛyɛ Asoafo mbadziekyir mma sikasɛm.  Wɔmbɛyɛ Edwuma wɔ Ken Ofori-Atta n’anan adze. Beesuomfo a wɔtoto ano wɔ mbrahyɛbaguafie toto Kwarteng n’ano wɔ Ebɔw, 2017 mu. Wɔrototo n’ano no, ɔkae dɛ John Dramani Mahama n’amambu no egyae kaw a ɔsom bo Mpempem Esuon wɔ asoɛe ahorow a ɔwɔ ɔman yi mu. Dɔm kumaa no nye no annyɛ adwen na wɔkaa dɛ kaw biara nnyi hɔ.  Kwarteng kae bio kwan a Aban no rehwɛ dɛ ɔdze ɔman ahorow a hɔn sika no wɔ sor kyen hɛn dze no bɛba famu. Beesuom no gyee no too mu wɔ no dzibew a wɔapaw no no.

Wɔ afe 2016 Ghanafo nyina ambatow mu no, ɔdze amba 32,049 dzii nkonyim wɔ NDCnyi John Alexander Ackon a onyaa amba 11,587.

Wɔ 2020 Ghanafo Nyina Ambatow mu no, ɔdze amba 33,383 dzii nkonyim wɔ mbrahyɛbagua egua no wɔ NDC nyimpa Faustilove Appiah Kannin a onyaa amba 15,141.

ɔsan yɛ ɔsoafo abadziekyir a ɔhwɛ sika do.

## Beesuom Ahorow
ɔsoom dɛ ɔka sikasɛm beesuom no ho na afei so wɔ Ohia Ntsewdo Beesuom noho. Wɔ mbrahyɛbaguafie no, ɔasom wɔ beesuom beberee do, bi nye; Nkitsahodzi beesuom. Seseiara ɔyɛ Guamutsenanyi ma Sikasɛm Beesuom na ɔsan ka Nkitahodzi Beesuom ho.

## N’abrabɔ Mu Nsɛm
Kwarteng awar wɔ mba ebiasa. ɔsom dɛ Romanyi.
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:Ghana Mbrahyɛbaguafo 2021-2025
Nkyekyεmu:New Patriotic Party amanyɛfo
Alexander Agyare

**Alexander Agyare** (wɔwoo no Sanda 8, 1979) yɛ Ghananyi amanyɛnyi a ɔka New Patriotic Party amanyɛkuw no ho. ɔyɛ mbrahyɛbaguanyi ma Kade Ambatowmpasoa a ɔwɔ Boka Mantɔw mu wɔ Ghana.

## Abrabɔ Ahyɛse Na Nwomasua
Wɔwoo Agyare wɔ Pramkese. Okitsa MSC wɔ Procurement & Logistics Management mu.
Tweneboa Kodua Fokuo

**Tweneboa Kodua Fokuo** (wɔwoo no Dzifuu 12, 1977) yɛ Ghananyi amanyɛnyi na Edwumayɛnyi a ɔsom dɛ mbrahyɛbaguanyi ma Manso Nkwanta Ambatowmpasoa a ɔwɔ Esuantse Mantɔw mu. Ogyinaa New Patriotic Party dzin mu wɔ Mbrahyɛbagua a otsia Akrɔn wɔ Ghana Amambu a ɔtɔ do Anan no mu.

## Abrabɔ Ahyɛse Na Nwomasua
Wɔwoo Fokuo wɔ Pakyi No. 1, kurow bi a ɔwɔ Amansie Anee Mansin mu wɔ Esuantse Mantɔw mu wɔ Ayɛwoho 28, 1976. Owiee Bachelor of Science wɔ Famugudze Ho Ntotoo wɔ Kwame Nkrumah University of Science and Technology (KNUST) afe 2001 mu. Ekyir yi onyaa MBA wɔ Sikasɛm mu fir Wales Osuapɔn mu wɔ Esusow-Aketseaba 2004 mu, ekyir yi onyaa advanced Commercial Credit Risk Management abɔdzin krataa fir IFS Sikasɛm Skuul a ɔwɔ UK wɔ Ayɛwoho, 2009 mu.

## Edwumasɛm
Fokuo hyɛɛ n’edwuma ase wɔ sikakorabea na kawbɔ ho ntotoo.  ɔsoom dɛ Panyin Abadziekyir dze maa Barclays Bank Ghana (seseiara absa), na ekyir yi ɔbɛyɛɛ Panyin wɔ Bosea kaw wɔ First National Bank Ghana edwumakuw. Afe 2019 mu no, ɔbɛkaa National Investment Bank (NIB) ho dɛ Ntotoonyi Kwankyerɛfo Abadziekyir, na ekyir yi ɔbɛyɛ Ntotoonyi Kwankyerɛfo ankasa.

### Amanyɛsɛm
Wɔ Mumu, 2024 Ghanafo Nyina Ambatow mu no, wɔtoow amba yii Fokuo dɛ mbrahyɛbaguanyi maa Manso Nkwanta wɔ NPP dzin mu, ɔgyee fii George Kwabena Obeng Takyi ne nsamu. ɔsom wɔ mbrahyɛbaguafie edwuma ne mmae na Ahomgye Beesuom do na ɔman no ntotoo na Mpontu Beesuom do.

## Mboaedze

Nkyekyεmu:New Patriotic Party amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Ernestina Ofori Dangbey

**Ernestina Ofori Dangbey** yɛ Ghananyi amanyɛnyi a ɔyɛ National Democratic Congress (NDC) Kuw ba. Seseiara ɔyɛ mbrahyɛbaguanyi ma Agona Anee Ambatowmpasoa no.

## Amanyɛsɛm
Wɔ Ayɛwoho, 2023 mu no, Ogyinaa National Democratic Congress hɔnho Ambatow no na woyii no dɛ nyimpa a obegyina Agona Anee Mbrahyɛbagua Ambatow no.

Wɔ 2024 Ghanafo Nyina Ambatow mu no, Ernestina Ofori Dangbey gyinaa Agona Anee Ambatowmpasoa ambatow no tsiaa Christopher Arthur a ofi New Patriotic Party mu na nyimpa a osi egua no do a ogyinaa kwantsenkor a ne dzin nye Cynthia Mamle Morrison. Dangbey amba 25,965 a ɔyɛ ɔha mu nkyekyɛmu (48.23%) dze tsiaa hɔn a ɔnye hɔn peer a wonyaa amba 20,625 wɔ ɔha mu nkyekyɛmu (38.31%) na amba 7,243 a ɔwɔ ɔha mu nkyekyɛmu (13.45%).

## Mboayɛdze
Francis Kwabena B Owusu-Akyaw

**Francis Kwabena Berepong Owusu-Akyaw**(wɔwoo no ɔbiradzi 30, 1979) yɛ Ghananyi amanyɛnyi, famugudze ho nyimdzefo, mbrahyɛbaguanyi dze ma Juaben Ambatowmpasoa a ɔwɔ Esuantse Mantɔw mu wɔ Ghana. Ogyinaa New Patriotic Party (NPP) amanyɛkuw no wɔ mbrahyɛbagua Akrɔn no wɔ Ghana amambu a ɔtɔ Anan no.

## N’abrabɔ Ahyɛse Na Nwomasua
Wɔwoo Owusu-Yaw ɔbirafɛw 30, 1979 wɔ Juaben a ɔwɔ Esuantse Mantɔw mu. Onyaa abɔdzin krataa wɔ Famugudze no ntuu a ɔwɔ Ayɛwoho, 2004 mu. Wɔ ɔbiradzi, 2020 mu no, Owiee skuul nyaa Bachelor of Science fii Kwame Nkrumah University of Science and Technology (KNUST), ekyir onyaa Master of Science fii Ghana Osuapɔn mu wɔ Ayɛwoho, 2021, na LL.B fii GIMPA-KAAF Osuapɔn wɔ Obiradzi 2022 mu.

## Edwumasɛm

### Amanyɛsɛm
Owusu-Akyaw dze 2024 Ghanafo nyinaa ɔmanmu Ambatow no wuraa amanyɛsɛm , hɔ na odzii nkonyim wɔ Juaben mbrahyɛbagua egua no na odzii nkonyim wɔ NDC mu nyimpa a ɔnye no reper; Eunice Ansu na ɔdze amba 21,168 na Eunice so nyaa 8,421.  Wɔ no mbrayɛsɛm mu no, ɔsom wɔ Nsaase na famugudze beesuom do nna mbrayɛsɛm beesuom, ɔboa nkɔmbɔtwetwe a ɔfa Nsaase ho nsɛm, Aban no ho ndzɛmba na mbrahyɛbaguafie ho ntɔyɛ.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Millicent Yeboah Amankwah

**Millicent Yeboah Amankwah** (wɔwoo no Ayɛwoho 22, 1992) ɔyɛ Ghananyi amanyɛnyi na ɔyɛ National Democratic Congress (NDC) amanyɛkuw ba. Seseiara ɔyɛ mbrahyɛbaguanyi dze ma Sunyani Anee Ambatowmpasoa no. Osii Ambatow no ananmu wɔ mbrahyɛbagua a otsia Akrɔn wɔ Ghana Amambu a otsia Anan no mu.

## Abrabɔ Ahyɛse Na Nwomasua
Millicent fi Odumase-Sunyani a ɔwɔ Bono Mantɔw a ɔwɔ Ghana. ɔkɔr Notre Dame Nsɔwho Skuul a ɔwɔ Ghana. Onyaa Bachelor of Arts degree fir Kwame Nkrumah University of Science and Technology wɔ afe 2016 mu na Graduate Diploma wɔ mbrayɛsɛm mu fir mbrayɛsɛm Osuapɔn wɔ afe 2022 mu.

Wɔ Afe 2024 Ghanafo Nyina Ambatow mu no, Amankwaah gyinae maa Sunyani Anee Ambatowmpasoa egua no tsiaa nkan no mbrahyɛbaguanyi a osi do, Ignatius Baffour Awuah a ofi New Patriotic Party amanyɛkuw no mu. Onyaa amba 26,823 a ɔkyerɛ ɔha mu nkyekyɛmu 57.64% tsiaa nyimpa a ɔnye no reper a no so nyaa amba 19,715 a ɔkyerɛ ɔha mu nkyekyɛmu 42.36% wɔ amba krɔngyin no Nyina mu.
Nkyekyεmu:Ghana Mbrahyɛbaguafo 2025–2029
Kwame Asare Obeng

**Kwame Asare Obeng**, dodowara nyim no dɛ **A Plus**, yɛ Ghana hiplife ndwomtonyi, amanyɛsɛm kasamafo na amanyɛnyi. ɔyɛ mbrahyɛbaguanyi ma Gomoa Finimfin Ambatowmpasoa.

## Abrabɔ Ahyɛse Na Nwomasua
Wɔwoo no Ebɔw 6, 1977 wɔ Saltpond, Ghana, ɔyɛ ba a ɔtɔ do Ebien wɔ Mr. Daniel Kwasi Obeng na Madam Elizabeth hɔn mba awɔtwe no mu. A Plus hweer n’abrabɔ ahyɛse wɔ Gomoa Asebu a ɔwɔ Finimfin Matɔw mu wɔ Ghana. N’egya na Gomoaman Preparatory Skuul yɛ ne dze, hɔ na ɔhyɛɛ no Nwomasua ase. ɔwɔ degree Ahorow bi nye; BSc wɔ Public Administration mu na Masters in International relations Development (MIRD) fir GIMPA. ɔsan wɔ LLB fir Ghana Osuapɔn a ɔwɔ Legon mu.
Shaibu Mahama

**Shaibu Mahama** (wɔwoo no ɔbɛsɛ 15, 1970) yɛ Ghananyi amanyɛnyi na mbrahyɛbaguanyi wɔ mbrahyɛbagua a otsia esuon wɔ Ghana amambu a otsia Anan no mu na ogyinaa maa Daboya-Mankarigu Ambatowmpasoa a ɔwɔ Ghana n’etsifi Mantɔw mu na ogyinaa wɔ National Democratic Congress dzin mu.

## Abrabɔ ahyɛse na nwomasua
Wɔwoo Mahama wɔ ɔbɛsɛ 15, 1970 mu. Ofi Daboya, kurow bi a ɔwɔ Etsifi Mantɔw mu wɔ Ghana. ɔkɔ Leicester Business Skuul wɔ United Kingdom, hɔ na onyaa ne Master of Business Administration degree wɔ Finance mu afe 2001. ɔsan suaa adze wɔ Ogyaa Osuapɔn a ɔwɔ Ghana mu na onyaa Bachelor of Commerce a onyaa Diploma wɔ nwomasua mu wɔ afe 1997 mu. ɔasan akɔ Kwame Nkrumah University of Science and Technology na Ghana Mbrayɛsɛm Skuul wɔ afe 2008 na 2010 ndzidzi do mu.

## Amanyɛsɛm
Mahama yɛ National Democratic Congress (NDC) amanyɛkuw ba. Wɔ 2016 mu no, ogyinaa Daboya-Mankarigu egua no wɔ NDC dzin mu wɔ mbrahyɛbagua a otsia Esuon wɔ Ghana Amambu a otsia Anan no mu na odzii nkonyim.

### 2016 ambatow
Mahama gyinae Daboya-Mankarigu mbrahyɛbagua egua no wɔ National Democratic Congress dzin mu wɔ 2016 Ghanafo Nyina Ambatow mu na ɔdze amba 9,208 a ɔkyerɛ ɔha mu nkyekyɛmu 51.46% dzii nkonyim wɔ Tika Samuel Yeyu a ofi New Patriotic Party amanyɛkuw mu a onyaa amba 8,589 a ɔkyerɛ ɔha mu nkyekyɛmu 48.00% na Convention People’s Party nyimpa Alidu Mahama nyaa amba 95 a ɔkyerɛ ɔha mu nkyekyɛmu 0.53% wɔ amba krɔngyin no nyina mu.

#### 2020 ambatow
Mahama gyinaa Daboya-Mankarigu Ghana mbrahyɛbagua Ambatowmpasoa no bio wɔ National Democratic Congress dzin mu wɔ 2020 Ghanafo Nyina Ambatow mu mbom odzii nkogu maa Mahama Asei Seini a ofi New Patriotic Party amanyɛkuw mu.

## N’abrabɔ mu nsɛm
Mahama yɛ Nkramonyi, na ɔawar wɔ mba enum. ɔwɔ enuanom ankasa enum na n’egya ne mba a ɔyɛ no nuanom so bor eduokrɔn.
Emmanuel Kwaku Boam

**Emmanuel Kwaku Boam** (wɔwoo no ɔbɛsɛ 3, 1984) yɛ Ghananyi amanyɛnyi na National Democratic Congress (NDC) amanyɛkuw ba. ɔsom dɛ mbrahyɛbaguanyi ma Pru Boka Ambatowmpasoa a ɔwɔ Bono Boka Mantɔw mu wɔ Ghana, ɔhyɛɛ edwuma ase wɔ Sanda 7, 2025 mu.

## Abrabɔ ahyɛse na nwomasua
Wɔwoo Emmanuel Kwaku Boam wɔ ɔberɛfɛw 3, 1984 wɔ Yeji a ɔwɔ Ghana. Ofi Yeji a ɔwɔ Bono Boka Mantɔw mu.

Emmanuel Kwaku Boam kɔr dɛm Skuul ahorow yi:

* KNUST – MSc in Industrial Finance & Investments (Completed November 2023)
* Kumasi Technical University – BSc in Computerized Accounting (Completed June 2011)
* Kumasi Technical University – HND in Accountancy (Completed June 2008)

## Amanyɛsɛm Edwuma
Boam yɛ National Democratic Congress (NDC) amanyɛkuw ba. Wɔ NDC hɔnho ambatow no a ɔbaa do wɔ Esusow-Aketseaba 13, 2023 mu no, ogyinaa na odzii nkonyim nyimpa a obegyina Pru Boka Ambatowmpasoa no, odzii nkonyim wɔ mbrahyɛbaguanyi a osi do Dr. Kwabena Donkor do. ɔsan dzii nkonyim wɔ egua no do wɔ 2024 Ghanafo Nyina ambatow no mu na ɔhyɛɛ edwuma ase wɔ Sanda 7, 2025 mu.

## N’abrabɔ mu nsɛm
Emmanuel Kwaku Boam yɛ Kristosomnyi. Wonyim no wɔ n’ahofama a ɔwɔ wɔ kurow mpontu na mbaabun mboae mu. ɔdze noho ahyɛ dwumadzi bi a hɔn botae nye dɛ wɔbɛma nwomasua etu mpɔn na wɔbɛma akwanya ama mbaabun a ɔwɔ ne mpasoa do.

Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Seid Mubarak

**Seid Mubarak** (wɔwoo no Esusow-Aketseaba 6, 1983) yɛ Ghananyi amanyɛnyi na mbrahyɛbaguanyi ma Sunyani Boka Ambatowmpasoa wɔ mbrahyɛbagua a otsia Akrɔn wɔ Ghana Amambu a otsia Anan no mu.

## Abrabɔ ahyɛse na nwomasua
Wɔwoo Seid Mubarak wɔ Ebɔw 6, 1983. Ofi Abesim, kurow bi a ɔwɔ Bono Mantɔw mu wɔ Ghana. Otsiiw Bachelor of Science wɔ Resources Enterprise na Entrepreneurship wɔ Ahoɔdzen na Nyame Abɔdze Osuapɔn (UENR) a ɔwɔ Sunyanyi.

## Edwumasɛm
Seid Mubarak soom dɛ Kwankyerɛfo Edwumayɛnyi wɔ Mbaabun Edwumayɛ Asoɛe (YEA) ansaana woriyi no dɛ mbrahyɛbaguanyi dze ma Sunyani Boka wɔ afe 2024 mu. Ne dzibew wɔ YEA nye dɛ ɔbɔhwɛ mbaabun mpontu na Edwumasɛm, iyi yɛɛ ne fapem ma ɔsesaa baa amanyɛsɛm mu.

## Amanyɛsɛm
Seid Mubarak yɛ National Democratic Congress (NDC) amanyɛkuw ba. ɔhyɛɛ n’amanyɛsɛm edwuma ase afe 2019 ber a odzii nkogu wɔ NDC hɔnho ambatow mu. ɔsan gyinaa wɔ 2024 NDC hɔnho ambatow no bio, dɛm ber yi dze odzii nkonyim na osii NDC ananmu wɔ 2024 Ghanafo Nyina Ambatow na odzii nkonyim.

## 2024 ambatow
Afe 2024 mbrahyɛbagua ambatow wɔ Sunyani Boka Ambatowmpasoa no do se nsesa kɛse noara na ɔbaa amanyɛsɛm mu dɛ Seid Mubarak a ofi National Democratic Congress (NDC) mu dzii nkonyim New Patriotic Party (NPP) amanyɛkuwnyi Kwasi Ameyaw-Cheremeh a osi do no do. Mubarak nyaa amba 34,453 na Ameyaw so nyaa amba 22,306. Hɔn a wogyinaa nkaa a kwantsenkornyi Ransford Antwi nyaa amba 8,294 na Sampson Alannyina Sampana a ofi People’s National Convention (PNC) amanyɛkuw mu a onyaa amba 222.
Felicia Adjei

**Felicia Adjei** (wɔwoo no, Ebɔw 3, 1974) yɛ Ghananyi Amanyɛnyi na mbrahyɛbaguanyi dze ma Kintampo Anaafo Ambatow Mpasoa a ɔwɔ Brong Ahafo Mantɔw mu wɔ Ghana.  ɔyɛ National Democratic Congress amanyɛkuw ba.

## Abrabɔ Ahyɛse Na Nwomasua
Wɔwoo Adjei wɔ Anyima a ɔwɔ Brong Ahafo Mantɔw mu. Onyaa no mbofraber mu Skuul wɔ Kintampo Methodist Skuul. Okitsa Nsɔwdo diploma wɔ Edzibanyɛ, Edziban na No mu Apɔwmudzen fir Adventist Vocational Institute seseiara ayɛ Valley View University nkorbata a ɔwɔ Techiman.  ɔsan kitsa Edziban ho ndzɛmba ma Edzibannoa Edwumakuw diploma fir Sanyani Polytechnic seseiara Sunyani Technical University.

## Edwumasɛm
Ber a ɔyɛɛ edwuma wɔ Sunyani ahɔwo bea bi a nna ɔnoa edziban wɔ hɔ no, ɔkɔr United States of America. ɔsan baa Ghana bɛyɛɛ edwuma dɛ Addfal Fa Edwumakuw no hɔn Ntotoonyi Kwankerɛfo. ɔsan tseew Felicia Adjei Kuw a no botae nye dɛ ɔbɔboa mbasiafo ɔnam Nsano edwuma ho ntsetsee, mbaabun mpontu wɔ nwomasua na agokansi mu, kuadwuma, ɔbɔsɔw hɔn a oedzi dzɛm no hɔn ase na ɔama hɔn ayarsabea na nkurow mpontu dwuma.

## Amanyɛsɛm
ɔyɛ National Democratic Congress Kuwba. Odzii nkonyim wɔ 2016 mbrahyɛbagua ambatow no mu dze bɛyɛɛ mbrahyɛbaguanyi dze maa Kintampo Anee Ambatowmpasoa wɔ mbrahyɛbagua a otsia Anan wɔ Ghana Amambu a Otsia Anan no mu.

ɔdze amba 15,266 a ɔkyerɛ ɔha mu nkyekyɛmu 51.79 dzii nkonyim tsiaa nyimpa a ɔnye no reper Gyan Alexander a ofi New Patriotic Party mu a onyaa 14,210 a ɔkyerɛ ɔha mu nkyekyɛmu 48.21%. Wɔ mbrahyɛbagua a otsia Esuon no mu no ɔsoom wɔ Nyimpa Bɔbew na Mbofra Beesuom na Nkitahodzi Beesuom ho.

## N’abrabɔ Mu Nsɛm
ɔnnwaree na ɔwɔ ba basia kor. Felicia yɛ Kristosomnyi.

## Mboaedze
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:National Democratic Congress (Ghana) amanyɛfo
Felix Kwakye Ofosu

**Felix Kwakye Ofosu** yɛ Ghananyi Amanyɛnyi a odzii nkonyim wɔ 2024 mbrahyɛbagua ambatow no mu dɛ mbrahyɛbaguanyi maa Abura Asebu-Kwamankese Ambatowmpasoa wɔ National Democratic Congress (NDC) dzin mu a ɔdae amba 11,100 edzi. ɔsan yɛ nkaano Dawurbɔ Soafo Abadziekyir wɔ National Democratic Congress (NDC) mu wɔ John Dramani Mahama N’amambu mu. Seseiara ɔyɛ ɔsoafo a ɔhwɛ Aban no Dawurbɔ do.
## Mboayɛdze
 He is also the former Deputy Information Minister under the National Democratic Congress (NDC) in the John Dramani Mahama Administration. He is currently the Minister in charge of Government Communication.

Nkyekyεmu:National Democratic Congress (Ghana) amanyɛfo
Charles Asuako Owiredu

**Charles Asuako Owiredu** (wɔwoo no Obiradzi 7, 1975) ɔyɛ Ghananyi amanyɛnyi, ɔyɛ mbrahyɛbaguanyi na seseiara ɔyɛ  Abirem Ambatowmpasoa a ɔwɔ Boka Mantɔw mu hɔn Mbrahyɛbaguanyi. ɔsoom dɛ Ghana Ananmusinyi wɔ South Africa, Seychelles na Mauritius.

## Abrabɔ ahyɛse na nwomasua
Wɔwoo Owiredu wɔ Akyem Ofosu a ɔwɔ Birim Etsifi Mansin a ɔwɔ Boka Mantɔw mu wɔ Ghana. Onyaa no ‘O’ level nwomasua wɔ Ghana National College wɔ afe 1993 mu. Ekyir yi onyaa Akyerɛkyerɛfo Abɔdzin Krataa ‘A’ wɔ afe 1996 mu fir Komenda College of Education na ɔwɔ do kɔr Oguaa Osuapɔn kɛyɛɛ no Bachelor of Education wɔ afe 2023 mu. Onyaa Bachelor’s of law fir London Osuapɔn mu na Masters wɔ Mbra mu fir Sunderland Osuapɔn mu wɔ afe 2021 na 2024 ndzidzi do mu.

## N’amanyɛ Edwuma
Charles Asuako Owiredu gyinaa New Patriotic Party hɔnho ambatow no wɔ Sanda 2024 mu na odzii nkonyim wɔ dɛm nkan no mbrahyɛbaguanyi a wɔfrɛ no John Frimpong Osei do nkonyim dze bɛyɛɛ nyimpa a ɔreper mbrahyɛbagua egua no wɔ 2024 Ghanafo Nyina Ambatow mu. Wɔ Mumu, 2024 ambatow mu no, odzii nkonyim wɔ 2024 Ghanafo Nyina ambatow mu wɔ New Patriotic Party amanyɛkuw mu na ɔdze amba 18,008 a ɔkyerɛ ɔha mu nkyekyɛmu 60% wɔ amba krɔngyin no mu ber a nyimpa a ogyinaa maa National Democratic Congress, Nurudeen Fuseini so nyaa amba 12,003 a ɔkyerɛ ɔha mu nkyekyɛmu ɔha mu nkyekyɛmu 40% wɔ amba no Nyina mu.

Wɔfaa no dɛ Ghana Ananmusinyi wɔ South Africa a ɔyɛ Nkan Ghana Mampanyin Nana Akuffo-Addo yɛɛ dɛm. Ekyir yi wɔfaa no dɛ Ghana Ananmusinyi wɔ Seychelles. ɔsan so dze Ghana Ananmusinyi a ɔwɔ Mauritius kaa ho a nna ɔnntse hɔ.

ɔsan soom dɛ Soafo Abadziekyir a ɔhwɛ Amanadze Nsɛm do wɔ Nkan Mampanyin Nana Akuffo-Addo N’amambu a odzi kan no mu.
Emelia Ankomah

**Emelia Ankomah** yɛ mbrahyɛbaguanyi a ɔka National Democratic Congress (NDC) amanyɛkuw ho. ɔyɛ mbrahyɛbaguanyi ma Etsifi Dankyira Boka Ambatowmpasoa no.

## Amanyɛsɛm
Wɔ Esusow-Aketseaba, 2023 mu no, Ogyinaa National Democratic Congress amanyɛkuw no hɔnho ambatow ma Etsifi Dekyira Boka Ambatowmpasoa no na odzii nkonyim a obiara nye no ammper.

Wɔ afe 2024 Ghanafo Nyina Ambatow mu no, Ankomah gyinae Etsifi Denkyira Boka Ambatowmpasoa no tsiaa Festus Awuah Kwofie nyimpa a ogyinaa maa New Patriotic Party (NPPɔ amanyɛKuw no. Onyaa amba 24,426 a ɔyɛ ɔha mu nkyekyɛmu (56.26%) a ɔdze dzii nkonyim kumaa wɔ Festus Awuah Kwofie a onyaa amba 18,895 a ɔyɛ ɔha mu nkyekyɛmu 43.52%.
Patrick Boakye-Yiadom

**Patrick Boakye-Yiadom** yɛ Ghananyi amanyɛnyi na ɔka mbrahyɛbagua a otsia Esuon na Awɔtwe wɔ Ghana Amambu a Otsia Anan no mu dɛ Obuase Boka a ɔwɔ Esuantse Mantɔw mu dɛ hɔn mbrahyɛbaguanyi wɔ New Patriotic Party amanyɛkuw no dzin mu. ɔyɛ nyimpa a New Patriotic Party amanyɛkuw no dze no gyinaa wɔ mbrahyɛbagua ambatow no mu.

## Abrabɔ Ahyɛse Na Nwomasua
Wɔwoo Patrick wɔ ɔberɛfɛw 2, 1976 na ofi Obuase a ɔwɔ Esuantse Mantɔw mu. Owiee no mbofraber mu Skuul wɔ afe 1988 mu, no BECE wɔ afe 1991 mu, na no SSSCE wɔ afe 1994 mu. Onyaa Bachelor of Science degree wɔ human biology mu afe 2000 na MBChB wɔ General Medical Practitioner afe 2003. ɔyɛ osuanyi wɔ KNUST afe 2003 hɔn a wɔyɛɛ Medical Science.

## Edwumasɛm
Patrick nna ɔyɛ Medical Kwankyerɛfo abadziekyir ma Bryan Mission Ayarsabea a ɔwɔ Esuantse Mantɔw. ɔyɛ Medical Dɔkota.

## Amanyɛsɛm
Patrick yɛ New Patriotic Party amanyɛkuw no ba na seseiara ɔyɛ mbrahyɛbaguanyi ma Obuase Boka Ambatowmpasoa a ɔwɔ Esuantse Mantɔw mu.

### 2016 Ghanafo Nyina Ambatow
Wɔ afe 2016 Ghanafo Nyina Ambatow mu no, ɔdze amba 27,715 dzii nkonyim wɔ mbrahyɛbagua egua no do ber NDC nyimpa a ogyinaa a wɔfrɛ no Richard Ofori-Agyeman Boadi nyaa amba 10,604 na PPPnyi Patrick Aboagye Danyansah nyaa amba 1,318 na CPPnyi a wɔfrɛ no Emmanuel Oduro Fosu so nyaa amba 98 na PNCnyi so a wɔfrɛ no Shaibu Fuseini so nyaa amba 66.

### 2020 Ghanafo Nyina Ambatow
Wɔ 2020 Ghanafo Nyina Ambatow mu no, ɔsan dzii nkonyim wɔ mbrahyɛbagua egua no na ɔdze amba 27,583 ber a NDC nyimpa is a ogyinaa a wɔfrɛ no, Samuel Aboagye nyaa 14,786.

#### Beesuom Ahorow
Patrick yɛ guamutsenanyi abadziekyir ma Apɔwmudzen Beesuom, ɔka Aban Mboa Beesuom ho na afei, ɔsan ka Ndwuma na Adansi Beesuom ho.

## N’abrabɔ Mu Nsɛm
Patrick yɛ Kristosomnyi.

## Adɔyɛ
Afe 2020 mu no, Patrick dze mpa bɛyɛ eduonu kɛkyɛɛ ayarsabea anan a ɔwɔ Obuase Boka Ambatowmpasoa.

Wɔ Dzifuu 2022 mu no, ɔdze popcorn mfir, fregye Ahorow, fufunyam efir na biriw kotoku Ahorow kyɛɛ PWDs a wɔwɔ Obuase Boka Mansin no.

## Mbaoedze

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Mohammed Adams Sukparu

**Mohammed Adams Sukparu** (wɔwoo no Sanda 6, 1985) yɛ Ghana amanyɛnyi a ɔyɛ kuwba wɔ  National Democratic Congress. Ɔyɛ mbrahyɛbaguanyi dze ma Sissala Atɔe  Mpasuar a ɔwɔ Etsifi Atɔe Mantɔw mu.

## Ɔbra ahyɛse na nwomasua
Sanda 6, 1985 mu na wɔwoo Sukparu, ofi Bouti wɔ Sissala Atɔe Mansin wɔ Etsifi Atɔe Mantɔw mu wɔ Ghana.[2] Ɔkɔr Suapɔn a ɔhwɛ Edwumayɛfo Adzesua do wɔ Nkran(UPSA). Nna ɔyɛ esuafo kandzifo na ɔyɛɛ Private Universities Students’ Association of Ghana (PUSAG) Tsitsenanyi.[5]  

Ne ber a nna ɔyɛ PUSAG Tsitsenanyi no, ɔdze ahoɔdzen na nsɛm pii baa esuafo enyim.[6][7][8] Ɔsanso yɛɛ Ghana ananmusifo wɔ All-Africa Students Union (ASSU) mu.[9]

## Ankorankor asetsena
Mohammed Adams Sukparu yɛ Nkramonyi.[10]

## Amanyɛsɛm

### Mbrahyɛbaguanyi
Sukparu hyɛɛ akansi a ɔfa mbrahyɛbaguanyi no ho wɔ NDC primaries wɔ Sissala Atɔe Mpasuar ansaana afe 2020 abatow no reba. Sukparu dzii nkonyim wɔ mbrahyɛbagua no mu dɛ obegyina National Democratic Congress anan mu ama mansin no ansaana afe 2020 abatow no aba wɔ Dzifuu 2019 mu ber a onyaa abatow 345 dze dzii n’asɔrtsiafo afofor beenu Mumuni Hakeem Duwiejuah na Mary Hagbana Abu a wonyaa abatow 235 na abatow 35 no do nkonyim. Mumu 2020 mu no, Sukparu dzii nkonyim maa Sissala Atɔe Mpasuar wɔ mbrahyɛbagua abatow mu ber a ɔtoow aba  17,731 a gyina hɔ ma 52.54% tsiaa nyia ɔsɔree tsiaa no no paa, Naliwie Baluwie Salifu a ofi New Patriotic Party, nkan Mansin Panyin ma Sissala Atɔe Mansin, a nna ɔwɔ abatow 13,994 a ogyina hɔ ma 43.87%.

## Nhwɛdo
Mohammed Issah Bataglia

M**ohammed Issah Bataglia** (wɔwoo no Ɔberɛfɛw 20, 1978) yɛ Ghana Amanyɛnyi na  Mbrahyɛbaguanyi dze ma Sissala Epuei Mpasuar a ɔwɔ Etsifi Atɔe Mantɔw mu a ogyinaa National Democratic Congress (NDC) wɔ Mbrahyɛbagua otsia Akorɔn no wɔ Fourth Republic of Ghana anan mu.

## Ɔbra ahyɛse na nwomasua
Wɔwoo Bataglia wɔ Ɔberɛfɛw 20, 1978 na ofi Bugubelle, kurow bi a ɔwɔ Sissala Epuei afamu wɔ Etsifi Atɔe Mantɔw mu wɔ Ghana. Ɔyɛ Nkramonyi a ɔze noho hyɛ mu.Ɔkɔr Tumu Secondary Technical School, na owiee ne SSSCE wɔ afe 1998 mu, na no ekyir no onyaa akyerɛkyerɛfo ntsetsee wɔ Tumu Teacher Training College, beebi a onyaa Teacher's Certificate "A" wɔ afe 2002 mu.Ekyir yi onyaa Bachelor of Business Administration (BBA) wɔ Islamic University College, Nkran wɔ afe 2008 mu na ɔkɔr do yɛɛ mbra adzesua wɔ University of Professional Studies, Nkran, bea a owiee Bachelor of Laws (LLB) wɔ afe 2020 mu na MPhil wɔ Akandzifo mu wɔ afe 2015 mu.Afe 2024 mu no, owiee Master of Laws (LLM) wɔ Corporate na Commercial Law mu wɔ Ghana Suapɔn mu. Ɔsanso nyaa edwumayɛfo nkyerɛkyerɛ wɔ "Making Data-Driven Decisions" mu fir Massachusetts Institute of Technology (MIT) Schwarzman College of Computing wɔ afe 2002 mu.[2]

## Edwuma
Ansaana Bataglia rokɔ Mbrahyɛbagua no mu no, nna ɔwɔ dwumadzi ahorow wɔ ɔman, ankorankor, na ndwuma a wɔyɛ edwuma a wɔdze hwehwɛ mfaso mu. Ɔyɛɛ edwuma dɛ Administrative Liaison Officer wɔ Ɔmampanyin no Ɔfese, "Country Director" dze ma Virtue Foundation, na "Managing Director" dze ma SAS Capital Micro-Credit Ltd. Ɔsanso yɛɛ edwuma dɛ adzesuadan mu kyerɛkyerɛfo wɔ Ghana Education Service na nkan no nna ɔyɛ mfir edwumayɛfo wɔ Miniplast Ghana Ltd. Dɛm dwumadzi yi ekyir no, nna ɔdze no ho ahyɛ mpɔtamu nkɔdo mbɔdzembɔ mu, tsitsir wɔ mbasiafo a ɔfa ahoɔdzen a wotum yɛ fofor na nkuraase ndwuma ho.

## Amanyɛsɛm
Wɔpaaw Bataglia dɛ NDC mbrahyɛbagua kandzifo maa Sissala Epuei wɔ Esusuow-Aketseaba 2023 mu.[4] Osii akan wɔ afe 2024 amansan abatow no mu na ɔdze abatow 21,621 dzii nkonyim wɔ atsenae no do, na odii MP a odzi tum sesei Amidu Issahaku Chinnia a ofi New Patriotic Party (NPP) mu, a onyaa abatow 10,789 no do nkonyim. Wɔkaa ntam dɛ ɔbɔkɔ Mbrahyɛbagua no mu wɔ Sanda 7, 2025.[5]

## Mbrahyɛbagua no nhyehyɛɛ ahorow
Bataglia yɛ mbrahyɛbagua boayikuw ahorow a odzidzi do yi mu kuwba: Eguadzi, Ndwuma na Nsrahwɛ Boayikuw Mbrahyɛ Boayikuw a Ɔka Ho wɔ afe 2025 mu no, wɔyɛɛ Betway Tumu Kɔɔpoow, bɔɔlbɔ akansi a mpɔtamu hɔ mbaabun ka ho wɔ mpɔtamu hɔ, na Bataglia ka hɔn a wɔdze hɔnho hyɛɛ n’ahyehyɛdze no mu no ho.[6] Ɔmaa owiaa ahoɔdzen mfir a wɔdze bɛma Komo CHPS abɔntsen do no yɛɛ mberɛw.[7]Ɔaka ndurbɔn a wɔdze dzi dwuma akwambɔn do wɔ hɔn a wɔpaaw no mu ho asɛm dɛ ɔman ahobambɔ ho esian,” na ɔhyɛ atsetsesɛm akandzifo na mbrahyɛfo dɛ wɔnyɛ kor ntsia ne tserɛw.[8]

Kwakwar 2025 mu no, Bataglia kaa dɛ wɔdze Mansin Nhyiamu Sikakorabea a Wɔbɔmu Yɛ no fã bi bɛkyerɛɛ dɛ wɔbɛma eduryɛdan a wɔdze yɛ nhwehwɛmu no ayɛ yie na wɔbɛma akwahosan ho dwumadzi etu mpɔn wɔ kuropɔn no mu.

## Nhwɛdo
Helen Ntoso

**Helen Adjoa Ntoso** (wɔwoo no Kwakwar, 1958) yɛ Ghananyi amanyɛkuw na mbrahyɛbaguanyi wɔ mbrahyɛbagua a otsia awɔtwe no mu wɔ Ghana amambu a otsia Anan no mu dze sii Krachi Anee Ambatowmpasoa a ɔwɔ Firaw Mantɔw mu. ɔyɛ National Democratic Congress amanyɛkuw ba . Hon Ntoso yɛ Nkan ɔsoafo ɔhwɛ Firaw Mantɔw na Boka Mantɔw do wɔ NDC Mampanyin Mahama amambu mu.

## Abrabɔ ahyɛse na nwomasua
Ntoso fi Kete Krachi a ɔwɔ Firaw Mantɔw mu kɛpem Mumu, 2018 a wɔtseew Mantɔw afofor. Sesiara ɔyɛ Oti Region. Owiee no Nsɔdo Skuul nwomasua wɔ St Francis Training College. ɔwɔ Nsɔwdo Diploma wɔ nwomasua mu fii Lambeth College wɔ London. ɔsan kitsa Master of Arts wɔ Akasakasa Nsiesie na Ahobambɔ fii Kofi Annan Amanaman Asomdwee Ntsetsee Bea.

## Edwumasɛm
Nna ɔyɛ Mbofra Nhwɛe Panyin wɔ Elizabeth Hamwod Nursery Skuul fir afe 2005 kɛpem 2007 mu. ɔyɛ Sofo Maame ma Bright Church Army fir afe 2003 kɛpem 2005. Nna ɔyɛ Edwuma ho Kwankyerɛfo ma NADMO fir afe 2009 kɛpem 2012.

## Amanyɛsɛm Edwuma
Ntoso dzii nkonyim wɔ Krachi Anee egua no wɔ 2012 Ghanafo Nyina Ambatow mu. ɔsan nyaa n’egua no wɔ afe 2016, 2020 na 2024. ɔmampanyin Mahama faa no dɛ Boka Mantɔw mu Soafo wɔ nsesa bi a ɔbaa wɔ  Ebɔw, 2013 mu. ɔbɛyɛɛ Firaw Mantɔw mu Soafo wɔ 2015 mu. Wɔ Ayɛwoho 2014 mu no, wɔsan maa no bɛyɛɛ Firaw Mantɔw mu Soafo, Okitsa dɛm dzibew no kɛpem Mahama no NDC aban no fir egua do wɔ Sanda 6, 2017.

## Abadobɔ
Helen Ntoso nyaa abadobɔ dɛ Mantɔw Soafo wɔ afe 2015 mu, hɔn a wɔhyehyɛ nye Afrika Anee Amanaman Mbuukuu.
Nkyekyεmu:Ghana Mbrahyɛbaguafo 2025–2029
Bismark Tetteh Nyarko

**Bismark Tetteh Nyarko** (wɔwoo no Mumu 15, 1973) yɛ Ghananyi amanyɛnyi a ɔsom seseiara dɛ mbrahyɛbaguanyi ma Etsifi Manya Krobo Ambatowmpasoa no.
Nkyekyεmu:Ghana Mbrahyɛbaguafo 2025–2029
Richard Kuuire

**Richard Kuuire** yɛ Ghana amanyɛnyi a nna ɔyɛ is a "Director General"  Ghana Prisons Service. Mprempren yi ɔyɛ Mbrahyɛbaguafie eyi no ama  Nandom Mpasuar  a ɔwɔ Etsifi Atɔe Mantɔw mu wɔ Ghana wɔ 2024 Ghana Amansan Ambatow a etwa mu yi ara.

## Ngyinado

Nkyekyεmu:Ghana Mbrahyɛbaguafo 2025–2029
Anthony Mwinkaara Sumah

**Anthony Mwinkaara Sumah** (wɔwoo no Sanda 17, 1982) yɛ Ghana Mbrahyɛbaguanyi na kuwba wɔ National Democratic Congress. Ɔyɛ Mbrahyɛbaguanyi dze ma  Nadowli Kaleo Mpasuar,Upper West Region

## Ɔbra ahyɛse na nwomasua
Mwinkaara fi Charikpong a ɔwɔ Etsifi Atɔe Mantɔw mu wɔ Ghana. Ɔkɔr skuul wɔ St. Anthony's primary skuul na ɔtoaa do kɔr Tuolu Senior High School. Ekyir no obenyaa University of Ghana, Legon, Suapɔn mu kwan ma ɔkɔree na hɔ na owiei a nna okitsa ne Bachelor of Science Degree wɔ "Health service administration" mu.[6][7]

## Ankorankor acetone
Anthony Mwinkaara Sumah yɛ Kristonyi.

## Mboaedze

Nkyekyεmu:Ghana Mbrahyɛbaguafo 2025–2029
Godfred Seidu Jasaw

**Godfred Seidu Jasaw** (wɔwoo no Ebɔw 14, 1977) yɛ Ghana Amanyɛnyi na kuwba wɔ National Democratic Congress. Ɔyɛ mbrahyɛbaguanyi ma Wa Epuei Mpasuar a ɔwɔ Upper West Region Wɔ Ghana.

## Ɔbra Ahyɛse na Nwomasua
Dwowda, Ebɔw 14, 1977 na wɔwoo Jasaw wɔ Jeriyi. Okitsa PHD (Sustainability science) – 2016, BSc (Agricultural Economics) – 2005.[4][5]

## Amanyɛsɛm
Afe 2020 Amansan ambatow mu na wɔdze paaw Jasaw dɛ Mbrahyɛbaguanyi maa Was Epuei Mpasuar. Otumii nyaa amba 16259 (59.99%). Ayɛwoho 2025 mu no, Ɔmampanyin President John Dramani Mahama paaw Jasaw dɛ "board chair" maa  Ghana Export Promotion Authority.[6]

## ANKORANKOR ASETSENA
Jasaw yɛ Kramonyi.[7]

## Mboaedze

Nkyekyεmu:Ghana Mbrahyɛbaguafo 2025–2029
Bede Ziedeng

**Bede Anwataazumo Ziedeng** (wɔwoo no Fida, Ɔbɛsɛ 22, 1954) a dodow ara nyim no dɛ **Bede Ziedeng** yɛ Ghana Amanyɛnyi . Afe 2008 mu no, Bede Ziedeng gyinaa Lawra-Nandom Mbrahyɛbagua ambatow no mu wɔ  Democratic Freedom Kuw no tsikitsi do. Odzii nkogu ma Hon. Ambrose Dery a ɔyɛ  New Patriotic Party kuwba no dzii nkonyim. Ziedeng dzii dwuma dɛ Ɔkyerɛwkyerɛwfo panyin (General Secretary) maa Democratic Freedom Kuw (DFP) no wɔ afe 2006 mu.

## Ɔbra ahyɛse na nwomasua
Bede Ziedeng fi Eremon-Lawra a ɔwɔ Etsifi Atɔe Mantɔw mu.[3] Onyaa ne Ordinary na Advance level adansedzi krataa wɔ afe 1978. Bede Ziedeng nyaa LLB Hons wɔ afe 1984 mu na Mbra mu Mbranyimfo Panyin wɔ afe 1986 mu.[4]

## Edwuma
Bede Ziedeng yɛ sikakorabea kyerɛwfo a ɔhwɛ adan na adansi do. Nna ɔyɛ Mansin guamtsenanyi wɔ "Office of Revenue Commissioners" (Etsifi & Etsifi Atɔe). Ɔsoom dɛ Mansin Soafo Abadziekyir a ɔhwɛ Etsifi na  Etsifi Atɔe Mantɔw mu so. Ɔka Mbrahyɛbagua Boayikuw no ho dɛ Oguamtsenanyi Abadziekyir wɔ mbrahyɛbagua no mu. 

Bede Ziedeng sanso som wɔ Akwan na Ahɛn (Transport) edwumakuw mu wɔ mbrahyɛbagua no mu.[5]

Afe 2008 mu no, Ziedeng dze Kabi-Ma-Menka-Bi Fahodzi Kuw (Democratic Freedom Party) tsikitsi sii akan wɔ Lawra-Nandom Mbrahyɛbagua no mu, naaso odzii nkogu wɔ Hon. Ambrose Dery a ɔwɔ Ɔman Ho Dɔ Kuw Fofor no mu. Afei osii akan wɔ afe 2016 mbrahyɛbagua abatow mu, na ɔsan dzii nkogu bio.[6][7] Bede Ziedeng sii akan wɔ afe 2020 mu na odzii nkonyim. Ɔyɛ mbrahyɛbaguanyi (MP) ma Lawra Mpasuar a ɔwɔ Etsifi Atɔe Mantɔw mu. [8][9][10]

## Ankorankor asetsena
Bede Ziedeng yɛ Kristonyi.

## Nhwɛdo

Nkyekyεmu:Ghana Mbrahyɛbaguafo 2025–2029
Cletus Seidu Dapilah

**Cletus Seidu Dapilah** (wɔwoo no 2 Ebɔbira 1980) yɛ Ghana amanyɛnyi na National Democratic Congress no munyi. Ɔyɛ mbrahyɛbaguanyi ma Jirapa ambatow mpasua a ɔwɔ Etsifi Mantɔw mu.

## Abrabɔ ahyɛse na nwomasua
Dapilah fir Tizza-Nimbare. Ɔwɔ Bachelor of Business Administration abɔdzin krataa.

## Mboayɛdze

Nkyekyεmu:Ghana
Nkyekyεmu:Ghana Amanyɛnyi
Nkyekyεmu:Nnyimpa a hɔn tse ase
Nkyekyεmu:Ghana Mbrahyɛbaguafo 2025–2029
Titus Kofi Beyuo

**Titus Kofi Beyuo** ( wɔwoo no Fankwa 14, 1981) yɛ Ghana  Amanyɛnyi na Mbrahyɛbagua a ɔtɔ do Akrɔn no wɔ Ghana Kwasafoman a otsia Anan no baguanyi a ogyina Lambussie anan mu wɔ National Democratic Congress kuw akwanya do.

## Ɔbra Ahyɛse na Nwomasua
Titus kɔr ne ntoado skuul wɔ Pope John Secondary School na Minor Seminary wɔ afe 2000. Onyaa ne abɔdzin krataa a odzi kan wɔ Bachelor of Science mu wɔ University of Ghana wɔ afe 2005. Afe 2009 mu no, onyaa ne Bachelor of Medicine and Science wɔ Suapɔn kor no ara mu. Onyaa ne Master of Philosophy wɔ suapɔn kor no ara mu wɔ afe 2013. Afe 2018 mu no, nna ɔwɔ adansedzi krataa a wɔ Ghana Institute of Public Administration and Management (GIMPA). Bio so, onyaa kuwba dzibew (MGCS) wɔ Ghana College of Physicians and Surgeons wɔ afe 2015. Ɔsanso nyaa fellowship (FGCS) fii West African College of Surgeons wɔ afe 2018. Afei onyaa ne Doctor of Philosophy wɔ University of Utrecht, Netherlands, wɔ afe 2022 mu.

## Ankorankor Asetsena
Ne kurom nye Kucha na ɔyɛ Kristonyi wɔ ɔsom mu. 

## Mboaedze

Nkyekyεmu:Ghana mbrahyɛbaguafo 2005-2009
Ernest Kumi

**Ernest Yaw Kumi** (Mumu 5, 1984 - Ayɛwoho 7, 2025) nna ɔyɛ Ghananyi amanyɛnyi a ogyinaa mu maa Akwatia Ambatowmpasoa no fir Sanda kɛpem no wu wɔ Ayɛwoho, 2025. ɔyɛ New Patriotic Party (NPP) amanyɛkuw ba, odzii nkonyim wɔ Mumu 2024 Ambatow a nna ɔbɛn ho no mu.

## Abrabɔ ahyɛse na nwomasua
Wɔwoo Kumi wɔ afe 1984 wɔ Akyem Wenchi a ɔwɔ Ghana. Osuaa adze wɔ Maritime Osuapɔn mu na onyaa Bachelor of Science wɔ Ports na Shipping Administration wɔ afe 2009. Ekyir yi onyaa ne Master of Business Administration wɔ Corporate Governance wɔ University of Professional Studies wɔ afe 2014 mu. Afe 2019 mu no, onyaa Bachelor of laws (LLB) fir Mountcrest University College. ɔsan wiee Manter of Science wɔ Ahobambɔ na Amanaman Amanyɛsɛm fir Ghana Nsordaafo Ntsetseebea wɔ afe 2022 mu.

## Edwumasɛm

### Amanyɛsɛm
Kumi gyinaa na odzii nkonyim wɔ Akwatia egua no wɔ 2024 mu, odzii nkonyim wɔ Henry Yiadom Boakye a ofi National Democratic Congress (NDC) amanyɛkuw no mu a osi egua no do nkonyim na ɔdze amba 19,269 toto Boakye n’amba 17,206.

#### Mbrasɛm ho haw
Kumi hyiaa Kɔɔto ntodo wɔ Sanda, 2025 a ɔno door no kwan dɛ obedzi nse dze akɔ edwuma mu. Ekyir yi, ɔgyee too mu wɔ Kwakwar, 2025 mu na ɔserɛ kɔtoo no bio. N’amanyɛkuw no serɛɛ na kɔɔto Baatan no sesaa hɔn adwensi no kɔyɛɛ 4-1 wɔ Obiradzi, 2025 mu na ɔmaa onyaa n’agua no bio na osiiw dɛ Obi bɔbɔ no sombo bio ano.

## Owu
Kumi wui ber a noho dodow no kakra wɔ Ayɛwoho 7, 2025 ber oenya mfe 40.
Charles Bawaduah

**Charles Bawaduah** (wɔwoo no Esusow-Aketseaba 5, 1975) yɛ Ghana Lɔɔya na amanyɛnyi. Oesi Bongo Ambatowmpasoa a ɔwɔ Etsifi Boka Mantɔw mu dɛ hɔn mbrahyɛbaguanyi fir dɛ wɔtoow amba maa no wɔ 2024 Ghanafo Nyina Ambatow mu.

## Abrabɔ ahyɛse na nwomasua
Wɔwoo Bawaduah wɔ Bongo-Beo a ɔwɔ Etsifi Mantɔw mu wɔ Etsifi Boka Mantɔw mu. Onyaa no Nsɔwdo Skuul Nwomasua (SSCE) wɔ Notre Dame wɔ Mumu, 1993, ekyir yi ɔyɛɛ Bachelor of Arts wɔ Mbra mu wɔ Ghana Osuapɔn mu wɔ Obiradzi, 1999 mu. Owiee Mbra Edwuma Ntsetsee wɔ Ghana Mbrayɛsɛm Skuul wɔ Obiradzi 2001 mu.

## Amanyɛsɛm
Bawaduah hyɛɛ no Mbrayɛ edwuma dɛ Mbrayɛ Panyin na no ɔmanmu som no ɔnye Asoɛe a wɔhyɛ Nyimpa Asɛdze do na Tumdzi do (CHRAJ) yɛɛ. Ekyir yi ɔyɛɛ edwuma wɔ Edwumakuw Nkitsahodzi Dzibew wɔ Edwumakuw Nkabom Bea. Ekyir yi ɔbɛyɛɛ Kyerɛkyerɛwfo Pnyin maa ɔmanmu Edwuma Asoɛe na ɔdze Mbra so yɛɛ edwuma na ɔnye Law Alert kuw.

Owuraa amanyɛsɛm dɛ ɔka National Democratic Congress (NDC) amanyɛkuw no ho, ogyinaa amanyɛkuw no nyiyi ambatow no wɔ nyimpa a obegyina Bongo Ambatowmpasoa wɔ 2011 na 2015 mu. Afe 2023 mu no, onyae ber a odzii Edward Abambire Bawa a nna ɔyɛ Mbrahyɛbaguanyi no do nkonyim. Wɔ Mumu, 2024 ambatow no mu no, wɔtoow amba maa Bawaduah bɛyɛɛ Mbrahyɛbaguanyi maa Bongo a ɔdze amba 30,114 a ɔkyerɛ ɔha mu nkyekyɛmu (75.96) a ɔdze dzii nyimpa a ogyinaa maa New Patriotic party (NPP) amanyɛkuw no do nkonyim.

Wɔ Mbrahyɛbaguafie no, Bawaduah soom dɛ ɔka Ahonodzi na Nsu Beesuom ho, na Guamutsenanyi Abadziekyir dze ma Ankorankor Nkorɔdo Mbra na Akorankor Nkorɔfo hɔn Nsɛm Beesuom. ɔsan ka Soronko Beesuom ho.
Yao Gomado

Yao Gomado (wɔwoo no 20 Ɔbɛsɛ 1966) yɛ Ghana amanyɛnyi na mbrahyɛbaguanyi wɔ Ghana Mbrahyɛbagua a ɔtɔ do akron (9th) munyi a ogyina hɔ ma Akan Ambatow Mpasuar a ɔwɔ Oti Mantɔw mu no wɔ National Democratic Congress no tsekiti do.

## Abrabɔ ahyɛse na nwomasua
Wɔwoo Gomado wɔ Dodo-Dompa a ɔwɔ Oti Mantɔw mu wɔ Ghana.

## Edwuma
Nna Gomado yɛ edwuma wɔ Volta Lake Transport Edwumakuw mu a ɔwɔ Akosombo, Ghana dɛ enyinam ahoɔdzen mfirdwumayɛfo boafo (Assistant Electrical Engineer) wɔ nye National Service ber co.. Ɔyɛɛ edwuma wɔ Neptune Ship Management PTE Ltd a ɔwɔ Singapore dɛ Po do enyinam ahoɔdzen mfirdwumayɛfo boafo kumaa (Junior Marine Electrical Engineer). Ɔsan yɛ edwuma dɛ Po do enyinam ahoɔdzen mfirdwumayɛfo (Marine Electrical Engineer) ma PSM Perkapalan SDN BHD a ɔwɔ Malaysia. Yao Gomado san yɛ edwuma ma Paccship Management PTE a ɔwɔ Singapore dɛ Po do enyinam ahoɔdzen mfirdwumayɛfo. Ɔsan yɛ edwuma wɔ Oceanwave Maritime na Engineering Consultancy Limited dɛ mfirdwuma ho ɔkwankyerɛfo.

## N'abrabɔ
Gomado yɛ Kristonyi. Ɔka Ewe na Borɔfo kasa yie.

## Mboayɛdze
Akanvariva Lydia Lamisi

**Akanvariva Lydia Lamisi** (a wɔsan nyim no dɛ **Lydia Akanvariba Lamisi** na **Lydia Lamisi Akanvariva**) yɛ Ghana nɛɛse na amanyɛnyi na ɔsanso yɛ Mbrahyɛbaguanyi ma Tempane Mpasuar a ɔwɔ Kusaug Amambra Mpɔtamu a ɔwɔ. Etsifi Epuei Mantɔw mu. Osii akan wɔ 2020 Ghana Amansan Ambatow no mu wɔ ne Mpasuar na odzii nkonyim. Ɔmampanyin President John Dramani Mahama paaw no dɛ Ɔman Soafo a ɔhwɛ Ɔman Edwumayɛ do(Minister of State for Public Sector Reforms)". 

## Ahyɛse asetsena na nwomasua
Wɔwoo no wɔ Ɔbɛsɛ 7, 1973. Wɔwoo no wɔ Tempane na ɔyɛ Kristonyi. Osuaa Nɛɛse edwuma na ɔwɔ LLB (Law).[4]

## Amanyɛsɛm
Lamisi yɛ Ɔman Demokrasi Mbrahyɛbagua (NDC) no kuwba. Nna no kun a oewu, David Adakudugu yɛ mbrahyɛbaguanyi a ɔhwɛ Tempane Mpasuar do. Ber a no kun wui ber a nna ɔrosom wɔ dzibew no ekyir no, osii gyinae dɛ obesi n’anan mu dɛ mbrahyɛbaguanyi ama mpasuar kor no ara.[1]

Mumu 2020 mu no, wɔpaaw no dɛ Mbrahyɛbaguanyi maa Tempane Mpasuar no mu ber a osii akan wɔ 2020 Ghana Amansan Abatow no mu wɔ National Democratic Congress tsikitsi ase. Onyaa abatow 20,939 a ɔyɛ 56.0% wɔ abatow a wɔtowee nyinaa mu. Wɔpaaw no sen Joseph Dindiok Kpemka a ofi New Patriotic Party a ɔno nso nyaa abatow 16,462 akyerɛ ase dɛ 44.0% wɔ abatow a ɔfata a wɔtowee nyinaa mu.[2][3][5]

## Ankorankor asetsena
Ɔyɛ owufo David Adakudug no kunafo.

## Ngyinado

Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:Ghana Mbrahyɛbaguafo 2021-2025
Daniel Dung Mahama

**Daniel Dung Mahama** (wɔwoo no Obiradzi 23, 1979) yɛ Ghana Amanyɛnyi, Amansan Hwɛdofo (Public administrator) na Mbrahyɛbaguanyi dze ma Talensi Mpasuar a ɔwɔ  Etsifi Epuei Mantɔw mu a ogyinaa National Democratic Congress (NDC) anan mu wɔ Mbrahyɛbagua a ɔtɔ do Akrɔn wɔ Ghana Kwasafoman a otsia Anan no mu.

## Ahyɛse asetsena na nwomasua
Wɔwoo Mahama wɔ Obiradzi 23, 1979 wɔ Tongo, Talensi Mansin ahenkuro a ɔwɔ Etsifi Epuei Mantɔw mu wɔ Ghana. Ɔhyɛɛ n'ahyɛse adzesua ase wɔ Nakpanduri Presby Ahyɛse Skuul mu na ekyir yi ɔkɔr Bolgatanga Ntoado Skuul. Ɔkɔr Accra Polytechnic, bea a onyaa ne Higher National Diploma (HND) wɔ Akontaabu mu. Mahama toaa n’adzesua do wɔ Methodist University Ghana, na onyaa Bachelor of Science abɔdzin krataa wɔ sikasɛm mu na MBA wɔ Sikasɛm mu. Ɔsanso nyaa edwumayɛfo ntsetsee wɔ Kofi Annan Amanaman Ntamu Asomdwee Ntsetsee Asoɛe (KAIPTC), beebi a onyaa adansedzi krataa wɔ ntawantawa ano edur na amambu mu.[3]

## Edwuma
Ansaana Mahama rokɔ amanyɛsɛm mu no, ɔnye Ghana Revenue Authority (GRA)–Customs Division yɛɛ edwuma, na ɔkɔr sor koduu dzibea dɛ Senior Revenue Officer na ɔsoom wɔ edwumayɛkuw na edwumayɛkuw ahorow mu. Osii akan na odzii nkonyim wɔ NDC mbrahyɛbagua primaries mu wɔ Talensi wɔ Esusuow-Aketseaba 2023 mu, nna odzii MP a odzi tum sesei, Benson Tongo Baba a ɔannhwehwɛ dɛ wɔbɛsan apaw no bio no ekyir.[4][5] 

Afe 2024 amansan abatow mu no, wɔpaaw no dɛ Mbrahyɛbaguanyi maa Talensi wɔ National Democratic Congress tsikitsi do na ɔkaa ntam wɔ Sanda 7, 2025 dɛ Kwasafoman a ɔtɔdo Anan no wɔ Mbrahyɛbagua a otsia Akrɔn no mu Mbrahyɛbaguanyi. Mbrahyɛbagua no mu no, Mahama soom wɔ Eguadzi, Ndwuma na Nsrahwɛ Boayikuw na Daa Ahyɛdze Boayikuw no mu.

## Ngyinado
Ebenezer Alumire Ndebilla

**Ebenezer Alumire Ndebilla** (wɔwoo no Ayɛwoho 7, 1981) yɛ Ghana Mpontu Odwumayɛfo na Amanyɛnyi. Ɔyɛ Mbrahyɛbaguanyi dze ma Zebilla Mpasuar a ɔwɔ Etsifi Epuei Mantɔw mu, ogyinaa maa National Democratic Congress (NDC) Wɔ Mbrahyɛbagua a Otsia Akrɔn no wɔ Kwasafoman a ɔtɔdo Anan no mu.

## Ahyɛse asetsena na nwomasua
Wɔwoo Ndebilla wɔ Ayɛwoho 7, 1981. Onyaa Bachelor of Arts abɔdzin krataa wɔ Sikasɛm mu wɔ Kwame Nkrumah Suapɔn a ɔhwɛ Nyansahu na Mfirdwuma do wɔ afe 2009 mu, na ekyir yi onyaa Master of Arts wɔ Sikasɛm mu Nhyehyɛɛ hwɛdofo wɔ Ghana Suapɔn mu wɔ afe 2013.

## Amambu mu ndwuma
Ndebilla sii akan wɔ NDC mbrahyɛbagua primaries mu maa Zebilla wɔ afe 2015 na 2019 mu naaso odzii nkogu wɔ Cletus Apul Avoka a odzi tum mprempren no ara. Esusuow-Aketseaba 2023 mu no, odzii nkonyim wɔ NDC primary mu, na onyaa kuw no nkamfo maa afe 2024 amansan abatow no[2] Afe 2024 amansan abatow mu no, wɔpaaw no dɛ Mbrahyɛbaguanyi no maa Zebilla a onyaa abatow 33,657, na odzii New Patriotic Party kandzifo John Kingsley Krugu na Ɔmampanyin a ɔdze noho Simon Awiah do nkonyim.[3]

## Mbrahyɛbagua mu ndwuma
Ndebilla yɛ edwuma wɔ Edziban, Kuadwuma na Kookoo Nsɛm ho Boayikuw na Abrabɔ Pa na Gyinapɛn Boayikuw no mu (Food, Agriculture and Cocoa Affairs Committee and the Ethics and Standards Committee) [4]

## Nhyehyɛɛ ho adwen na nsɛm a wɔka dze gyina ekyir
Afe 2025 mu no, Ndebilla kaa dɛ wɔnsan nkenyan “Ndua a Wɔdze Ma Nkwa” kwaayɛ nhyehyɛɛ no dze dzii Edziban wonnya nndzi wɔ Ghana Etsifi Afamu no ho dwuma.[5] Ɔsanso kasaa tsiaa aban no "One Village One Dam" nhyehyɛɛ no, na ɔkaa ho asɛm dɛ onntum nndzi nsu a ho yɛ na wɔ ne mpasuar mu no ho dwuma.[6]Ndebilla kaa afe 2025 ɔman sikasɛm nhyehyɛɛ no ho asɛm dɛ “ɔboa ehiafo,” na osii do dua wɔ kuayɛ na nkuraase nkɔdo do.
Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029